CELEX: 32011R0054
Language: el
Date: 2011-01-21
Title: Κανονισμός (ΕΕ) αριθ. 54/2011 της Επιτροπής, της 21ης Ιανουαρίου 2011 , για την τροποποίηση του κανονισμού (ΕΕ) αριθ. 447/2010 για την προκήρυξη διαγωνισμού πώλησης αποκορυφωμένου γάλακτος σε σκόνη, όσον αφορά την ημερομηνία εισόδου στο απόθεμα αποκορυφωμένου γάλακτος σε σκόνη παρέμβασης

22.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 19/7
            
         ΚΑΝΟΝΙΣΜΌΣ (ΕΕ) αριθ. 54/2011 ΤΗΣ ΕΠΙΤΡΟΠΉΣ
   της 21ης Ιανουαρίου 2011
   για την τροποποίηση του κανονισμού (ΕΕ) αριθ. 447/2010 για την προκήρυξη διαγωνισμού πώλησης αποκορυφωμένου γάλακτος σε σκόνη, όσον αφορά την ημερομηνία εισόδου στο απόθεμα αποκορυφωμένου γάλακτος σε σκόνη παρέμβασης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 43 στοιχεία στ) και ι), σε συνδυασμό με το άρθρο 4,
   Εκτιμώντας τα εξής:
   
               (1)
            
            
               Το άρθρο 1 του κανονισμού (ΕΕ) αριθ. 447/2010 της Επιτροπής, της 21ης Μαΐου 2010 (2), προβλέπει ότι το αποκορυφωμένο γάλα σε σκόνη παρέμβασης που διατίθεται για πώληση πρέπει να έχει εισέλθει στο απόθεμα πριν από την 1η Μαΐου 2009.
            
         
               (2)
            
            
               Λαμβανομένων υπόψη της τρέχουσας κατάστασης στην αγορά του αποκορυφωμένου γάλακτος σε σκόνη από πλευράς ζήτησης και τιμών και του επιπέδου των αποθεμάτων παρέμβασης, είναι σκόπιμο να διατεθεί προς πώληση το αποκορυφωμένο γάλα σε σκόνη που έχει εισέλθει στο απόθεμα πριν από την 1η Νοεμβρίου 2009.
            
         
               (3)
            
            
               Συνεπώς, ο κανονισμός (ΕΕ) αριθ. 447/2010 πρέπει να τροποποιηθεί αναλόγως.
            
         
               (4)
            
            
               Για να είναι το αποκορυφωμένο γάλα σε σκόνη διαθέσιμο προς πώληση χωρίς καθυστέρηση, ο παρών κανονισμός θα πρέπει να τεθεί σε ισχύ αμέσως μετά τη δημοσίευσή του στην Επίσημη Εφημερίδα της Ευρωπαϊκής Ένωσης.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Διαχειριστικής Επιτροπής για την Κοινή Οργάνωση των Γεωργικών Αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 1 του κανονισμού (ΕΕ) αριθ. 447/2010 αντικαθίσταται από το ακόλουθο κείμενο:
   
      «Άρθρο 1
      Πεδίο εφαρμογής
      Αρχίζουν οι πωλήσεις, στο πλαίσιο διαδικασίας διαγωνισμού, αποκορυφωμένου γάλακτος σε σκόνη το οποίο εισήλθε στο απόθεμα πριν από την 1η Νοεμβρίου 2009, υπό τους όρους του τίτλου ΙΙΙ του κανονισμού (ΕΕ) αριθ. 1272/2009.»
   
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Ιανουαρίου 2011.
      
         
            Για την Επιτροπή, εξ ονόματος του Προέδρου,
         
         Štefan FÜLE
         
            Μέλος της Επιτροπής
         
      
   
   
      (1)  ΕΕ L 299 της 16.11.2007, σ. 1.
   
      (2)  ΕΕ L 126 της 22.5.2010, σ. 19.